Bybelskool » Vraag 46: Wat is die Christelike kerk?
1. Wat is die Christelike kerk?
Die Christelike kerk word deur God uit die hele menslike geslag tot die ewige lewe uitverkies, beskerm en onderhou. Deur wedergeboorte en geloof behoort ek aan die een, heilige, algemene en apostoliese kerk, die liggaam van Christus. Alle gelowiges is verplig om plaaslik daarby aan te sluit om die Here saam te aanbid. God stuur die kerk om die evangelie te verkondig in getuienis en diens.
3. Lees Handelinge 13:44-52. Wat tref jou?
4. Lees my opsomming van die boodskap daarvan. Help dit jou om die Christelike kerk beter te verstaan?
Almal wat vir die ewige lewe bestem was, het gelowig geword
Paulus het op ’n Sabbatdag aan byna die hele stad Antiogië in Pisidië die woord van die Here gepreek. Die Jode het egter jaloers geword en Paulus teengestaan. Daarmee het hulle gewys dat hulle die ewige lewe nie werd is nie. Paulus-hulle kon nou die boodskap van verlossing vir alle nasies bring. Toe die nie-Jode dit hoor, was hulle baie bly. Hulle het die woord van die Here toegejuig. Almal wat vir die ewige lewe bestem was, het gelowig geword. Die woord van die Here het deur daardie hele streek versprei. Die gelowiges was vol blydskap en vol van die Heilige Gees.
5. Help hierdie teks jou om die verband tussen die uitverkiesing en geloof beter te verstaan?